Heddeviksfjell naturreservat

Heddeviksfjell naturreservat er et naturreservat i Bygland kommune. Det består av et område ved Åraksbø. Området ble vernet 15. desember 2017 , utvidet 6. desember 2024 til 593 dekar. Reservatet inngår i verneplan for skogvern. Utenom eksisterende veier eller traseer avmerket på vernekartet er bruk av sykkel, hest og kjerre samt ridning forbudt. Verneforskriften sier at formålet med vernet er «å bevare et område som representerer en bestemt type natur med stor variasjon, som slåttemark, høstingsskog, rik edelløvskog, rik blandingsskog, gammel barskog, gammel løvskog, sørvendt berg og rasmark, lågurt-granskog og den nordligste utposten av eik i Setesdal. Videre er formålet å verne et område som har særlig betydning for biologisk mangfold ved at det er leveområde for truede og sjeldne arter og andre arter. Det er en målsetting å beholde verneverdiene i mest mulig urørt tilstand, og eventuelt videreutvikle dem.» Referanser